**3.12. Järjestyssäännöt**

Järjestyssäännöt ovat voimassa kouluaikana, koulun alueella, koulun järjestämissä tilaisuuksissa ja koulun retkillä. Niissä asioissa, joita ei erikseen mainita, noudatetaan yleistä lainsäädäntöä ja hyviä tapoja.

**Koulun oppilaan velvollisuudet**

Perusopetuslain 35 §:

”Oppilaan tulee osallistua perusopetukseen, jollei hänelle ole erityisestä syystä tilapäisesti myönnetty vapautusta. Oppilaan on suoritettava tehtävänsä tunnollisesti ja käyttäydyttävä asiallisesti.”

**1§ Käyttäydyn ystävällisesti, olen reilu ja rehellinen**

* Jokaisella on oikeus tuntea itsensä henkisesti ja fyysisesti turvatuksi. Koulussa ei sallita koulukiusaamista eikä henkistä tai fyysistä väkivaltaa. Kiusaamisesta ilmoitetaan heti opettajalle.
* Toisia ihmisiä autetaan, kehutaan ja kannustetaan. Jokainen edistää omalla toiminnallaan muiden turvallisuutta ja viihtyisyyttä.
* Koulussa tervehditään ja käytetään asiallista kieltä. Kouluun tulevia vieraita kohdellaan ystävällisesti.
* Koulun yhteisissä tilaisuuksissa ja koulua edustettaessa toimitaan annettujen erityisohjeiden mukaisesti ja tilaisuuksissa käyttäydytään erityisen hyvin.
* Koulussa pukeudutaan asiallisesti. Oppitunneilla, ruokailussa ja koulupäivään kuuluvissa tilaisuuksissa ei käytetä päähinettä. Päällysvaatteet jätetään naulakoihin oppituntien ajaksi.

**2§ Turvaan opiskelu- ja työrauhan**

* Oppitunneille saavutaan ajoissa opiskeluvälineet mukana ja kotitehtävät tehtynä. Opettaja voi määrätä oppilaan jäämään läksyparkkiin tekemään koulutehtäviä päivän jälkeen enintään yhden tunnin ajaksi.
* Jokaisella on oikeus häiriöttömään työskentelyyn: oppilaalla oppimiseen, opettajalla opettamiseen, muulla henkilöstöllä työnsä tekemiseen.
* Puheenvuorot pyydetään viittaamalla, toisten päälle ei puhuta.
* Oppitunnit lopettaa opettaja.
* Päivänavaukset ja kuulutukset kuunnellaan hiljaa ja tehtäviä tekemättä.
* Oppitunnilla ei juoda tai syödä .
* Älylaitteet pidetään oppitunneilla äänettömällä ja poissa näkyvistä.
* Opettajalla päättää siitä, millaisia teknisiä välineitä opetuksen aikana käytetään. Jos älylaitteiden käyttö on kielletty ja ne on ohjeistettu pitämään poissa näkyvistä, myös niillä kuvaaminen on kielletty.
* Toista ihmistä ei saa kuvata ja kuvaa julkaista ilman lupaa.
* Opettajalla on oikeus ottaa opetuksen ajaksi talteen esillä olevat oppilaan oppimista häiritsevät esineet, esimerkiksi kännykät, karkit ja juomat. Oppilas voi hakea talteen otetut esineet kansliasta oppitunnin tai koulupäivän päätyttyä.
* Jos oppilas kieltäytyy antamasta haltuun otettavaa esinettä, on opettajalla oikeus käyttää voimakeinoja, joita voidaan pitää tilanteeseen nähden puolusteltavina (Pkl 36d §).
* Opettajalla on oikeus tarkistaa oppilaan mukana olevat tavarat, oppilaan hallussa olevat koulun säilytystilat ja päällisin puolin hänen vaatteensa kielletyn tai vaarallisen esineen tai aineen haltuun ottamiseksi (Pkl 36e §).

**3§ Poissaolot ja myöhästymiset**

* Oppilaan poissaolosta on esitettävä huoltajan esittämä hyväksyttävä selvitys. Jos ilmoitusta ei tehdä, ottaa oppilaan luokanvalvoja selvää poissaolon syystä.
* Luvattomat poissaolot korvataa .
* Jos oppilas joutuu olemaan oppitunnilta poissa muun hyväksyttävän syyn kuin sairauden takia, on siitä ilmoitettava etukäteen luokanvalvojalle ja tunnin pitäjälle.
* Enintään kolmen päivän poissaoloon pyydetään lupa luokanvalvojalta, yli kolmen päivän poissaolo anotaan kirjallisesti rehtorilta.

**4§ Kunnioitan omaa, toisten ja koulun omaisuutta**

* Jokaisella on oikeus oman omaisuutensa koskemattomuuteen.
* Yksityisomaisuus on koulussa omistajansa vastuulla. Rahat ja arvotavara on kuljetettava aina mukana.
* Koulu ei vastaa elektronisten laitteiden rikkoutumisesta tai katoamisesta
* Varastaminen ja näpistäminen koulussa ovat poliisiasia.
* Jokaisella on velvollisuus käsitellä koulukiinteistöä ja koulun kalusteita huolellisesti.
* Oppikirjat ja opiskeluvälineet pidetään hyvässä kunnossa.
* Oppituntien jälkeen huolehditaan siitä, että luokka on siistinä seuraavaa oppituntia varten.
* Aiheutetusta vahingosta on heti ilmoitettava rehtorille tai opettajalle.
* Oppilas voidaan määrätä puhdistamaan likaamansa tai sotkemansa koulun omaisuus tai tila. Tämä tehtävä suoritetaan opetuksen ulkopuolisena aikana (Pkl 35 §).
* Jokainen on tahallisesti tai tuottamuksellisesti aiheuttamastaan vahingosta korvausvelvollinen.

**5§ Teen välitunnista mukavan tauon**

* Välitunneilla mennään ulos välituntialueelle ripeästi ilman eri kehotusta.
* Koulussa ei ole pakkasrajaa. Poikkeustilanteessa sisällä olosta päättävät, rehtori tai ulko- ja sisävalvojat.
* Koulun alueelta poistuminen välitunnilla on kielletty. Koulun vakuutukset eivät korvaa mahdollista onnettomuutta, jos oppilas poistuu luvatta koulun alueelta.
* Sisällä ja ulkona liikutaan rauhallisesti.
* Koulupäivän aikana mopoilla, mopoautoilla ja pyörillä ajeleminen on kielletty.
* Lumipallojen, omenoiden, kivien yms. heittely on kielletty.
* Koulu ja koulualue pidetään siistinä.
* Vessassa ei oleskella porukalla eikä tarpeettomasti.

**6§ En tuo tupakkaa , tupakkatuotteita, päihteitä enkä vaarallisia aineita tai esineitä kouluun**

* Tupakan, tupakkatuotteiden esim. nuuskan, päihteiden sekä vaarallisten esineiden hallussapito ja käyttö koulussa on kielletty. Energiajuoma katsotaan kuuluvaksi terveydelle vaarallisiin aineisiin.
* Loukkaavien paino- tai multimediatuotteiden tuominen koululle on kielletty.
* Järjestyssääntöjen vastaiset ja turvallisuutta vaarantavat esineet otetaan talteen koululle. Esineet palautetaan oppilaan huoltajalle.

**7§ Ruokailen asiallisesti ja siististi lounaalla sekä välipalalla**

* Jokainen ruokailija on velvollinen noudattamaan asiallisia ja siistejä ruokailutapoja. Ruokailu on tarkoitettu viihtyisäksi virkistyshetkeksi koulutyön keskelle.
* Kukaan ei saa etuilla ruokajonossa. Ruokaa otetaan sen verran kuin jaksaa syödä. Jokainen ruokailee vain omalla vuorollaan.
* Ruokaillessa noudatetaan hyviä pöytätapoja.
* Ruokailun jälkeen välineet viedään palautuspaikkoihin ja varmistetaan, että ruokailupaikka jäi siistiksi.
* Ruokalassa ei oleskella tarpeettomasti.

**8§ Teen koulumatkasta turvallisen ja häiriöttömän**

* Koulumatkoilla ja siirryttäessä liikuntapisteisiin ja opetukseen koulun ulkopuolelle noudatetaan liikennesääntöjä sekä annettuja ohjeita.
* Koulukuljetuksissa toimitaan annettujen koulukuljetusohjeiden mukaisesti ja käyttäydytään asiallisesti ja kohteliaasti.
* Polkupyörät, mopot, moottoripyörät ja mopoautot säilytetään koulun alueella niille varatuilla paikoilla.
* Muistetaan lukita kulkuvälineet.

**9§ Edellisten sääntöjen lisäksi noudatan opettajien ja muun henkilökunnan antamia ohjeita**

* Rehtori, opettaja tai muu kouluviranomainen voi tarvittaessa antaa järjestyssääntöihin tarkennuksia ja lisäohjeita.

**10§ Kurinpitoasioissa toimimme lain mukaan** (Perusopetuslaki 36§)

* Opettaja voi määrätä häiritsevän oppilaan poistumaan oppitunnilta tai muusta tilaisuudesta oppitunnin jäljellä olevaksi ajaksi ja rehtori voi määrätä oppilaan poistumaan koulusta lopputyöpäivän ajaksi.
* Oppilas voidaan määrätä tahallisesti tai huolimattomuutta aiheutetun epäjärjestyksen siivoamiseen
* Oppilas, joka häiritsee opetusta tai muuten rikkoo koulun järjestystä, taikka menettelee vilpillisesti, voidaan määrätä kasvatuskeskusteluun (Peruskoululaki 35a §) ja/tai jälki-istuntoon enintään kahdeksi tunniksi. Mikäli oppilas määrätään jälki-istuntoon, jälki-istunnossa voidaan teettää kirjallisia tai suullisia tehtäviä ja harjoituksia. Oppilas voidaan myös velvoittaa istumaan hiljaa jälki-istunnon ajan.
* Kurinpitorangaistuksina vakavista tai toistuvista rikkomuksista voidaan oppilaalle antaa kirjallinen varoitus ja määräaikainen koulusta erottaminen enintään kolmeksi kuukaudeksi.